वर्त्तमान में ग्रामीण बी पी ओ मॉडल न सिर्फ बाज़ार में अच्छी तरह स्वीकार्य हो चुका है बल्कि उनसे समाज के विभिन्न तबकों को भी बड़ी आशाएँ और अपेक्षाएँ हैं। नौकरीपेशा लड़कियाँ और उनके माता-पिता एक आत्मसम्मान युक्त ज़िन्दगी और सुरक्षित और बेहतर आजीविका पाकर गर्व से फूले नहीं समाते। व्यवसाय के दृष्टिकोण से भी ग्रामीण बी पी ओ को एक सोची-समझी और दूरदर्शी व्यापारिक पहल के रूप में देखा जाता है। मौजूदा आर्थिक परिदृश्य और बदलते शहरी ढाँचे को देखते हुए दूरस्थ ग्रामीण इलाकों में पैर फैलाना चतुराई पूर्ण और समझदार व्यापारिक कदम ही कहा जाएगा, जो कंपनियों को न सिर्फ अस्तित्व में बने रहने बल्कि संघटित रूप से (organically) विकसित होने में मददगार साबित होगा।